**Comunicat de presa**

**20.08.2021**

**DĂRuiește rechizite** **copiilor din mediile defavorizate**

**Ne pregătim de un nou an școlar dar, din păcate, nu toți copiii au șansa unui început de școală cu rechizite noi sau un ghiozdan nou. De aceea, Winmarkt Ploiești împreună cu Direcția Generală de Asistență Socială și Protecția Copilului Prahova au dat startul unei campanii de colectare de rechizite pentru copiii din mediile defavorizate, aflați în centre de plasement.**

**În cadrul campaniei ‘’DĂRuiește Rechizite!’’, ce se desfășoară în perioada 20 august – 10 septembrie, oamenii pot dona rechizite noi în urna special amenajată de la parterul centrului comercial Winmarkt Ploiești. Mai mult, Winmarkt va dubla cantitatea rechizitelor colectate și le va dărui apoi copiilor fără posibilități financiare.**

Cifrele privind abandonul școlar plasează Romania pe locul trei în Uniunea Europeană, conform celor mai recente date Eurostat, cu peste 15% din copii care pleacă din sistemul de învățământ.

Pentru a sprijini atât educația cât și copiii să meargă la școală, oamenii pot aduce orice materiale școlare noi: de la creioane, cariori, penare, caiete, ghiozdane, blocuri de desen, acuarele, pensule, lipici, ascuțitori, foarfece, cretă albă sau colorată, plastilină și altele. Orice mic ajutor oferă copiilor multă bucurie și șanse egale de a continua educația.

La finalul campaniei, rechizitele vor fi suplimentate și dublate pentru a oferi pachete complete copiilor. Se vor selecta mai multe centre de plasement din Prahova, ce se află în evidența Direcției Generale de Asistență Socială și Protecția Copilului Prahova, în funcție de cantitatea de rechizite școlare colectate. Invitația de donare rechizite se adresează tuturor persoanelor dornice să ofere o șansă la educație și la o viață mai bună unor copii mai puțin norocoși.

**Despre Winmarkt:**

Achizitionata in 2008 de compania italiana Immobiliare Grande Distribuzione (IGD), Winmarkt este una dintre cele mai extinse retele de centre comerciale din Romania. Winmarkt are in proprietate 14 centre comerciale si o cladire de birouri, situate la kilometrul 0 al fiecaruia dintre cele 13 orase: Alexandria, Bistrita, Braila, Buzau, Cluj-Napoca, Galati, Piatra Neamt, Ploiesti, Ramnicu Valcea, Slatina, Tulcea, Turda si Vaslui.

[www.winmarkt.ro](http://www.winmarkt.ro)

[www.gruppoigd.it](http://www.gruppoigd.it/)